Gwamnonin Jihohin APC za su yi yaki kan zaben Jam’iyyan da za ayi ▷ Legit.ng
Gwamnonin Jihohin APC za su yi yaki kan zaben Jam’iyyan da za ayi
10 months ago 7496 views by Muhammad Malumfashi
Mun fahimci cewa a halin yanzu da ake shirin zaben shugabannin Jam’iyar APC wasu Gwamnonin Jam’iyyar mai mulki na samun sabani wajen wadanda za su maye gurbin shugabannin Jam’iyyar na kasa musamman a irin su Zamfara, Imo, da sauran Jihohi.
Jaridar Daily Trust ta bayyana cewa wasu manya da Gwamnoni na Jam’iyyar APC na kokarin kakaba mutanen su a matsayin shugabannin Jam’iyyar na kasa. Yanzu haka dai Gwamnoni na kokarin ganin mutanen su ne su ka samu kujerun Jam'iyyar.
Kwanaki wasu a Jam’iyyar sun nufi Kotu inda su ka nemi a bar wadanda za su maye gurbin kujerun da za ayi takara su fito daga Yankin wadanda ke rike da mukaman a baya. Hakan ta sa ake ganin zai yi sauki Adams Oshiomole ya maye gurbin Oyegun.
Wasu Gwamnoni a APC dai na neman a bada dama a fito da shugabannin Jam’iyyar ba tare da bin yarjejeniyar kama-kamar da aka yi a baya domin su nada na su a kujerar su. A karshen wata mai zuwa ne dai za ayi zaben shugabannin Jam’iyyar na kasa.
KU KARANTA: Jiga-jigan APC da ke neman barin Jam'iyya sun hakikance kan batun su
Yanzu haka dai kujerar Sakataren Jam’iyya zai fito ne daga Yankin Arewa-maso-Gabas don haka ake kokarin rikici tsakanin Gwamnonin Borno da na Bauchi. Haka kuma manyan Jam’iyyar a Jihohin Arewa na harin kujerar Mataimakin Shugaban APC na kasa.
Gwamna Kashim Shettima yana bayan Maimala Buni a matsayin Sakateren Jam’iyyar. Sai dai kuma Gwamnan Adamawa da Gwamnan Bauchi ba su tare da Gwamnan na Borno. A Kano ma dai ‘Yan Kwankwasiyya da Ganduje za su buga wajen kujerar Ma’aji na kasa.
Haka kuma dai za a buga tsakanin Gwamna Abdulaziz Yari na Zamfara da Gwamnan Kaduna Nasir El-Rufai kan kujerar Mataimakin Shugaban Jam’iyyar. Mutanen Kaduna dai sun fi so a maido kujerar zuwa Yankin su maimakon a maida shi zuwa Jihar Zamfara.
Highest currency in the world National identity card Ghana weaving shuku Lil Kesh biography Courses under art
Jigajigan ‘yan sabuwar PDP sun bayyana cewa yayi wuri a hakikance cigaba da kasancewarsu a cikin Jam’iyyar APC